## Årsmelding 2014

**Hovedmål:**

”SBF er et samordnende og koordinerende organ for FAU/SU ved kommunale/private/andels barnehager i Stavanger. SBF arbeider for å øke forståelsen og bedre samarbeidet mellom hjem og barnehage”.

**Delmål:**

1. **Øke foreldremedvirkning i barnehagene i Stavanger**

SBF har deltatt på møter i Kommunalstyre for oppvekst året som har gått. Vi har gjennom vår tale og forslagsrett fremmet foreldrenes syn i sakene som er blitt behandlet. Eksempelvis på områder som kosthold og ernæring, brukerundersøkelsen, opptakskriterier og endring i ledelsesstrukturen. SBF har fått gjennomslag for at vi skal være med på utarbeidelsen av neste brukerundersøkelse i barnehagene. Gjennom vårt høringssvar til nye opptakskriterier for Stavanger kommune ble vi hørt på flere punkter.

Vi har hatt kvartalsvis møter med barnehagesjefen og tatt opp ting som har vært aktuelle.

Det har vært en del henvendelser fra foreldre det siste året og disse er blitt fulgt opp.

SBF har ikke deltatt på FAU/SU møter da det ikke har kommet henvendelser om dette året som har gått.

1. **Øke kompetansen om hjem-barnehage samarbeid.**

SBF inviterer til et årlig møte som er åpent for alle. Vi har valgt å legge dette møtet til årsmøtet og ha et foredrag som innledning til selve årsmøtet. Vi er behjelpelig med informasjon og hjelp for både foreldre og ansatte i barnehagene. Det er ikke blitt avholdt kurs for foreldre og ansatte da det ikke har kommet forespørsler om dette.

1. **Opprette driftsstyrer som et reelt beslutningsorgan i de kommunale barnehagene.**

SBF har ikke jobbet med dette i år. Foreldreengasjementet for dette er ikke høyt nok til å jobbe for dette nå. I tillegg er den økonomiske situasjonen slik at det ikke kan forsvares da driftsstyreordningen vil utløse møtehonorarer for de som møter på disse møtene. Vi vil jobbe mer med dette fremover.

1. **Øke foreldrenes involvering i barnehagenes utviklingsmiljø**

SBF har vært med i referansegruppen til arbeidet med kvalitetsplattformen Stavangerbarnehagen. Vi var også aktive i forhold til foreslått takbarnehage som vil gi barn dårlige utviklingsmuligheter med tanke på begrenset naturlig uteareal.

1. **Hjelpe barnehagene til bedre økonomiske rammer.**

Uttalt oss til media om de økonomiske rammene til barnehagene. Jobbet for hindre nedskjæringer på spesielt tilrettelagte avdelinger og i barnehagene generelt. Invitert politikerne til et møte der vi tok opp utfordringene knyttet til barnehageopptaket, betydningen foreslåtte kutt vil få i barnehagene og betydningen av trygge økonomiske rammer i barnehagen for både barn, foreldre og ansatte.

I tillegg har vi også jobbet for fokus på betydningen av et sunt kosthold i barnehagen og de ansattes kunnskap om dette.

Leder Nestleder

Katrine Bugel Linn Håvik